બહારનું મોડલ ભલે દેશ/દેશાવરનું જુદું હોય, પણ શરીરની ઍક્સેસરિ બધાની એક સરખી. કોઈ જાતિ-ધર્મ-ભાષા-પ્રાંત કે અમીર ગરીબના ભેદભાવ નહિ. આંતરિક રચનામાં કોઈ ઘાલમેલ નહિ. આપણા મોડલ તો જરાક જુદા પણ પડે, બાકી ‘ચાઈનીશ’ મોડલ જુઓ તો, આપણને એમ જ લાગે કે, ભગવાને ‘કોપી/પેસ્ટ‘ મારીને જ રવાના કરેલા છે. ચાઈનાની ટીમ ક્રિકેટમાં આવતી નથી, એનું કારણ પણ આ જ. બધાંને આડા જુઓ કે ઉભાં જુઓ, એક સરખા જ લાગે. કોણ આઉટ થયું, ને કોણ દાવ લે છે, એની ખબર પણ પડવી જોઈએ ને! બાકી બીજી બધી પેટન્ટ તો આખા વિશ્વમાં એક જ!